สวัสดีค่ะ กลัวตายค่ะ เวลาไปไหน ขึ้นรถ ชอบระแวงตลอดเวลา เวลาปวดต้องไปหาตลอด ถ้าไม่ไปกลัวระแวงกลัวเป็นโรคร้ายแรง พึ่งไปตรวจร่างกาย สบายใจขึ้นมา แต่เวลาป่วยก็เป็นอีก แล้วก็แต่งงาน 3 ปี แล้ว กลัวจะมีลูก กลัวตายตอนคลอด เวลามีคนบอก มีลูกได้แล้ว จะคิดมาก กลัว ระเเวง เบื่อหน่าย อยากจะร้องไห้ นอนไม่หลับ เเล้วก็เวลา อยู่คนเดี่ยวชอบจิตนาการ เหมือนได้ดูซีรี่ย์เกาหลี บางครั้งร้องไห้ สนุกยิ่งกว่าดูซีรี่ย์คะ มีช่วงนั้นในหัวจิตนาการ ถ้าซอมบี้เกิดขึ้นจริง จะเอาตัวรอดยังไง แล้วจะกินยังไง ประตู้ หน้าต่างทนไม ตอนนั้นตัวเองไปสำรวจหน้าต่างว่าทนไม ไปแบบไมรู้สึกตัว เมื่ออยู่ในโลกอีกใบค่ะ บ้าหรือเปล่าค้ะ
สวัสดีค่ะ อาการกลัว รู้สึกเหมือนตัวเองกำลังจะตายนั้น อาจเกิดจากโรคแพนิค โรควิตกกังวล หรือเป็นความกลัวที่เกิดในคนทั่วไป แต่มักไม่เป็นมากดังกล่าวมาโรคแพนิคเป็นโรคที่ผู้ป่วยจะมีอาการตื่นตกใจต่อเหตุการณ์ใดๆมากจนเกินไป ทำให้มีอาการทางกายจากการทำงานของระบบประสาทอัตโนมัติที่มากผิดปกติ เช่น หัวใจเต้นเร็ว แน่นอก หายใจไม่ออก ขยับร่างกายไม่ได้ชั่วคราว เหงื่ออกมาก ร้อนวูบวาบ รู้สึกเหมือนกำลังจะตายได้แต่อย่างไรก็ตามหากมีอาการดังกล่าว แนะนำไปพบแพทย์เพื่อตรวจร่างกายให้แน่ใจก่อนว่าไม่ใช่เกิดจากโรคทางกาย เช่นโรคหัวใจเต้นผิดจังหวะ ไทรอยด์ทำงานมากผิดปกติ หากแพทย์พบว่าไม่มีสาเหตุทางกาย อาจส่งต่อให้จิตแพทย์ประเมินสภาพจิตต่อไปการดูแลตัวเองเบื้องต้น การเปลี่ยนความคิด โดยเมื่อรู้สึกเหมือนจะมีอาการดังกล่าว ให้ลองพุ่งความสนใจไปยังเหตุการณ์ที่ทำให้เรารู้สึกผ่อนคลาย เช่นที่ที่เราชอบไป และต้องตั้งสติว่าเหตุการณ์นี้จริงๆแล้วไม่ทำให้เกิดอันตรายถึงแก่ชีวิต ไม่จำเป็นต้องมีความหวาดกลัว หากมีอาการให้รีบนั่งพักในที่ที่อากาศถ่ายเท งดการทำกิจกรรมที่ต้องใช้แรงมากๆไปก่อน งดชา กาแฟและการใช้สารเสพติด